section_heading: EP 2008.
paragraph_text: Prije početka EURO-a 08' Ljungberg je zadobio frakturu rebara ali je bio u mogućnosti da nastupi na samom turniru gdje je igrao s posebnom opremom koja mu je štitila rebra. Tako je nastupio u prvoj utakmici protiv Grčke koju je Švedska dobila s 2:0. Sljedeća utakmica je bila protiv Španjolske - protivnika u kvalifikacijama i favorita za osvajanje prvenstva. Španjolska je u toj utakmici pobijedila s tijesnih 2:1 te na kraju osvojila turnir potvrđujući status favorita. Sam Fredrik Ljungberg je nakon utakmice bio veoma nezadovoljan nizozemskim sucem Pieterom Vinkom.